text: Øjebæ i Grønfelt - men ingen kan fjerne den
  11 september 2016 kl. 15.05
  I landsbyen Grønfelt kæmper de for at få revet den gamle, forfaldne skole i byen ned. Kommunen vil gerne finansiere nedrivningen, men bygningens  ejere vil ikke.
  Landsbyen Grønfelt ved Ølgod består af 14 ejendomme.
  Fra alle steder i landsbyen kan man se den gamle, forfaldne skole, som ikke har været i brug de sidste mange år. Og derfor så de gerne, at bygningerne bliver revet ned.
  Kommunen er med på at finansiere nedrivningen, men bygningens sjællandske ejere vil ikke være med til det.
  Nu vil kommunen forsøge at købe ejendommn, men hvis ejerne også modsætter sig det, så er der ikke umiddelbart mere at gøre for hverken kommune eller beboere.
  
  